
                                                            Avizat Serviciul Juridic
                                                            Prin raport de avizare nr. _________ / ___________
		
Raport de specialitate
[bookmark: _Hlk129592132][bookmark: _Hlk129592079]privind darea în folosință gratuită, pe o perioadă de 10 ani, a spațiului în suprafață utilă totală de 322,5 mp, compus din etaj și casa scării, aflat în imobilul situat în Municipiul Drobeta Turnu Severin, strada Petre Sergescu, numărul 3A, identificat cu NC 61836-C1, 
către Centrul Județean de Aparatură Medicală





            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Cîrjan, propune adoptarea unui proiect de hotărâre de consiliu local privind darea în folosință gratuită, pe o perioadă de 10 ani, a spațiului în suprafață utilă totală de 322,5 mp, compus din etaj și casa scării, aflat în imobilul situat în Municipiul Drobeta Turnu Severin, strada Petre Sergescu, numărul 3A, identificat cu NC 61836-C1, către Centrul Județean de Aparatură Medicală.
1. Necesitatea și oportunitatea aprobării proiectului
	 Proiectul de hotărâre propus a fost elaborat în baza următoarelor considerente:
· [bookmark: _Hlk129080139][bookmark: _Hlk129080647]adresa nr. 15526/24.04.2025 formulată de Centrul Județean de Aparatură Medicală Mehedinți;
· [bookmark: _Hlk129600313]certificatul de Înregistrare Fiscală seria R nr. 12623720 al Centrului Județean de Aparatură Medicală;
- dispozițiile art. 362, alin. 2 din OUG 57/2019 privind Codul administrativ conform cărora: ”Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice”;
- dispozițiile art. 19, alin. 1 din Legea nr. 95/2006 privind reforma în domeniul sănătății: ” În subordinea direcţiilor de sănătate publică funcţionează unităţi sanitare publice de pe raza teritoriului arondat, cu excepţia unităţilor sanitare publice de interes naţional sau a celor aparţinând ministerelor ori instituţiilor cu reţele sanitare proprii.”;
· dispozițiile art. 2 din Ordinul Ministerului Sănătății nr. 33/2000 privind reorganizarea atelierelor judeţene de întreţinere şi reparaţii ale aparaturii medicale conform cărora: ”Centrele judeţene de aparatură medicală sunt unităţi sanitare cu personalitate juridică în subordinea direcţiilor de sănătate publică şi funcţionează pe principiul autogestiunii, finanţarea realizându-se integral din venituri extrabugetare.”;
· [bookmark: _Hlk129600338]dispozițiile art. 349 din OUG 57/2019 privind Codul administrativ, conform cărora: ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele: a) datele de identificare a bunului şi valoarea de inventar a acestuia; b) în cazul bunurilor cu regim special, indicarea reglementărilor legale specifice privind paza şi protecţia; c) destinaţia bunului; d) durata pentru care se acordă folosinţa gratuită; e) termenul la care se va realiza predarea-primirea materială a bunului; f) obligaţiile instituţiei de utilitate publică beneficiară; g) entitatea care suportă cheltuielile de întreţinere a bunului, potrivit destinaţiei sale; h) modalităţi de angajare a răspunderii şi sancţiuni.”;
Adoptarea proiectului este necesară și oportună din următoarele motive:
· faptul că spațiul aflat la etajul imobilului situat în Municipiul Drobeta Turnu Severin strada Petre Sergescu, numărul 3A, identificat cu NC 61836-C1 a fost utilizat în fapt de către Centrul Județean de Aparatură Medicală Mehedinți în scopul pentru care a fost înființat;
· darea în folosință gratuită a spațiului în suprafață utilă totală de 322,5 mp, compus din etaj în suprafață de 290,74 mp și casa scării în suprafață de 31,76 mp, aflat în imobilul situat în Municipiul Drobeta Turnu Severin, strada Petre Sergescu, numărul 3A, identificat cu NC 61836-C1, are drept scop asigurarea unui spațiu pentru desfășurarea activităților specifice privind întreținerea, repararea și verificarea aparaturii medicale;
· adresa Ministerului Finanțelor Publice, Agenția Națională a Finanțelor Publice Craiova cu nr. CRR – REG – 12942/22.06.2020;


2. Legalitatea

	Susținerea proiectului din punct de vedere legal este fundamentată pe dispozițiile art. 19, alin. 1 din din Legea nr. 95/2006 privind reforma în domeniul sănătății, dispozițiile Ordinul Ministerului Sănătății nr. 33/2000 privind reorganizarea atelierelor judeţene de întreţinere şi reparaţii ale aparaturii medicale, art. 84, art. 108, lit d, art. 129, alin. 1, alin. 2 lit. (c), alin. 6 lit. (b), art. 139 alin. 1, alin. 3 lit. (g), art. 196, alin. 1 lit. (a), art. 349-353 și ale art. 362, alin. 2 din O.U.G. nr. 57/05.07.2019 privind Codul administrativ.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la darea în folosință gratuită pe o perioadă de 10 ani, a spațiului în suprafață utilă totală de 322,5 mp, compus din etaj și casa scării, aflat în imobilul situat în Municipiul Drobeta Turnu Severin, strada Petre Sergescu, numărul 3A, identificat cu NC 61836-C1, către Centrul Județean de Aparatură Medicală.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.


	Atașăm prezentului raport, în fotocopie:

- adresa nr. 15526/24.04.2025 formulată de Centrul Județean de Aparatură Medicală Mehedinți;
- adresa Ministerului Finanțelor Publice, Agenția Națională a Finanțelor Publice Craiova cu nr. CRR – REG – 12942/22.06.2020;
[bookmark: _Hlk129079203]- certificatul de Înregistrare Fiscală seria R nr. 12623720 al Centrului Județean de Aparatură Medicală;
- Extrasul de Informare de Carte Funciară nr. 15726/24.04.2024;
- Releveu Etaj;
- Releveu Casa Scării.


          Director,                                                     Șef Serviciu Administrare Terenuri,      
       Radu Lăpădat                      					   Felix Nuhaiu        


 Direcția Arhitect Șef, 						   Inspector,                                
Șef Serviciu Urbanism ______________                                Laura Stoican  
Șef Serviciu Cadastru  ______________ 

